S-a aflat ce salariu va avea la FCSB primul jucător transferat de Gigi Becali, pentru preliminariile Champions League. David Kiki a semnat cu campioana, formaţie care a început deja asaltul pe piaţa transferurilor.
Gigi Becali a anunţat, încă de duminică, după înfrângerea cu Rapid, că s-a înţeles cu David Kiki şi acesta va fi noul jucător al FCSB-ului.
Ce salariu va avea la FCSB primul jucător transferat de Gigi Becali
Conform fanatik.ro, David Kiki a semnat cu FCSB şi va avea un salariu de 12.000 de euro la formaţia campioană. Fundaşul stânga şi-a încheiat contractul cu Farul lui Gică Hagi şi a fost convins imediat de roş-albaştrii să semneze.
David Kiki va fi jucătorul FCSB-ului pentru următorii trei ani, după cum a menţionat şi Gigi Becali. Fundaşul se va duela cu Risto Radunovic pentru postul de titular în echipa campioană.
David Kiki este primul jucător pe care FCSB îl transferă pentru sezonul viitor şi în special pentru preliminariile Champions League. Patronul echipei a anunţat deja că âşi doreşte să mai transfere şi alţi fotbalişti, dorind în special să aducă un atacant, pe listă fiind Denis Alibec.
David Kiki a fost jucător de bază la Farul, în sezonul trecut, dar şi în sezonul 2022-2023, atunci când constănţenii au devenit campioni în Liga 1. Fundaşul a evoluat în 34 de partide pentru trupa lui Gică Hagi, în stagiunea recent încheiată.
Gigi Becali şi-a ales super-atacantul de Liga Campionilor pentru FCSB
Gigi Becali şi-a ales super-atacantul de Liga Campionilor pentru FCSB. Chiar dacă Mihai Stoica şi antrenorii Pintilii şi Charalambous nu-l doresc, finanţatorul a anunţat că îl va achiziţiona peste capul acestora.
Conform fanatik.ro, atacantul pe care Becali îl aduce să rupă porţile la FCSB este Alexandru Pop, de la Oţelul Galaţi. Acesta i-a fost deja propus lui Becali de către agentul FIFA, Cristian Cernodolea.
Pop a ajuns sub comanda lui Dorinel Munteanu în vara anului trecut şi a avut parte de un sezon spectaculos, în care şi-a trecut în cont 11 goluri marcate şi patru pase decisive. El are contract cu gălăţenii până în 2025 şi poate evolua pe orice post din atac.
„Mai am încă un atacant, tot din România, dar nu-l spun. Poate îl ia altcineva, îl iau eu oricum. E nouar, nu din play-off. Doi iau, doi nouari! Am nevoie de jucători consacraţi. Îl iau peste capul staff-ului, doar eu îl vreau, atât! Alibec…nu e subiect închis.”, a spus Becali, la primasport.ro.